Diari Oficial de la Generalitat Valenciana


Sumari del DOGV 7621, del 23-09-2015 (2015/7597)

Notificació de la sentència dictada en el procediment de divorci contenciós número 1694/2014.
---------------------------------------------------------------------------------------------

### Dades del document

Número de DOGV
:   7621

Data del DOGV
:   23-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7597


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1694/2014. [2015/7597]  
José Esteban Briz Recio, secretari del Jutjat de Primera Instància número 24 de València, pel present edicte faig saber que en les actuacions de divorci contenciós número 001694/2014, a instàncies de Bouchra Mohimane, representada pel procurador José Miguel Albiach Moreno, contra Mohammed Berehil, en situació de rebel·lia, en les quals, en data 30 de juny de 2015, ha recaigut sentència la part dispositiva de la qual diu així:  
  
«Dispositiva  
Estime la demanda formulada pel procurador José Miguel Albiach Moreno, en nom i representació de Bouchra Mohimane, contra Mohammed Berehil, i declare dissolt per causa de divorci el matrimoni format pels esmentats cònjuges, amb tots els efectes legals, i s'aproven com a mesures les següents, per estimar-les beneficioses per al menor R., nascut en data 30 d'agost de 2010:  
  
1a. S'atorga la pàtria potestat i guarda i custòdia del menor, R., de forma exclusiva a sa mare, Bouchra Mohimane, i se suprimixen les visites paternofilials.  
2a. Establir una pensió alimentària a càrrec del pare, Mohammed Berehil, i a favor del seu fill, R., de cent huitanta euros (180 ?) mensuals.  
La pensió ha de ser ingressada pel pare en el compte bancari que per a això designe la mare, dins dels cinc primers dies de cada mes, amb l'increment anual de l'índex de preus al consum.  
  
Respecte a les despeses extraordinàries del menor, han de ser sufragades per mitat entre ambdós progenitors, i es consideren com a tals: despeses mèdiques i farmacèutiques excloses de la cobertura per la Seguretat Social; així com les activitats extraescolars del menor, que o bé hagen sigut aconsellades per un especialista (logopèdia, esports...), o bé que els progenitors hagen acordat que faça.  
3a. El menor, R., no podrà eixir del territori espanyol sense el consentiment exprés de sa mare, Bouchra Mohimane.  
Cada part abonarà les costes processals produïdes a instàncies seues i les comunes a mitges.  
Impugnació: per mitjà d'un recurs d'apel·lació davant d'este jutjat, no obstant això es durà a efecte el que s'ha disposat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 458 LEC). Haurà d'efectuar-se la consignació de 50 euros en el compte del jutjat 4584-0000-02 € número del procediment amb quatre dígits - dos últims números de l'any, en l'oficina Banesto, segons disposa la Llei Orgànica 1/2009, de 3 de novembre, i s'acreditarà esta consignació, amb l'excepció del cas d'aquells litigants que tinguen el benefici de justícia gratuïta. Si no s'efectua el depòsit serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la sentència que pronuncie, mane i firme.»  
  
I perquè valga de notificació de forma deguda a Mohammed Berehil, en rebel·lia, expedisc i firme este edicte.  
  
València, 16 de setembre de 2015.- El secretari judicial: José Esteban Briz Recio.